**Grundejerforeningen Bornholm**

Referat af den **ekstraordinære generalforsamling** afholdt den 23. juni 2018 ved grundejerforeningens mødeplads ved badebroen.

**Valg af dirigent**

**Frank Bogaerdt** blev valgt og konstaterede, at indkaldelsen til den ekstraordinære generalforsamling var sket til tiden, og at formalia i øvrigt var overholdt, hvorfor den ekstraordinære generalforsamlings lovlighed var i orden.

**Formålet med den ekstraordinære generalforsamling**

**Peter Silbye** bød velkommen til den ekstraordinære generalforsamling og oplyste, at der kun var et punkt på dagsordenen, nemlig behandling af bestyrelsens forslag til nye vedtægter for foreningen. Forslaget til nye vedtægter var blevet forelagt på den ordinære generalforsamling afholdt den 10. juni 2018, og enstemmigt godkendt her. Da fremmødet på den ordinære generalforsamling ikke var tilstrækkeligt til at opnå godkendelse af forslaget til nye vedtægter, skal disse forelægges til endelig godkendelse på nærværende ekstraordinære generalforsamling.

Der henvises til det forslag til nye vedtægter, som bestyrelsen fremlagde på den ordinære generalforsamling.

På den ordinære generalforsamling havde grundejerforeningens medlemmer ønsket følgende præciseringer indarbejdet i de foreslåede nye vedtægter:

1. ”Ved bopælsændring” skal bestyrelsen have meddelelse herom snarest - er ændret til ”ved privat bopælsændring”…
2. Indkaldelse til en ekstraordinær generalforsamling skal ske snarest efter afholdelse af den ordinære generalforsamling til afholdelse senest 21 dage efter denne.

Der var ingen kommentarer fra de deltagende medlemmer til at medtage de anførte mindre justeringer i teksten af vedtægterne.

Herefter gik den ekstraordinære generalforsamling over til afstemning om nye vedtægter som foreslået af bestyrelsen med de to mindre præciseringer.

19 stemte for (17 ved fremmøde plus 2 fuldmagter), 0 stemte imod og 0 stemte ikke. Der var således enstemmig opbakning til indførelse af de nye vedtægter.

**Dirigenten** erklærede herefter den ekstraordinære generalforsamling for afsluttet og takkede for god ro og orden.

**Formanden, Peter**, takkede dirigenten for indsatsen, og takkede medlemmerne for fint fremmøde og ønskede alle en god sommer.

Dirigent Frank Bogaerdt

Bestyrelsen

Peter Silbye Jørgen Larsen (referent) Steen Halvorsen

Bjarne Løfstedt Erik Jørgensen Claus Dinesen Ejvind Pedersen